**PÁLYÁZATI FELHÍVÁS**

**PTE Innovációs Díj 2022**

1. **A kiírás célja**

A Pécsi Tudományegyetem kiemelt célja, hogy az oktatás, valamint a tudományos tevékenység mellett a régió és az ország meghatározó kutatás-fejlesztési és innovációs központja is legyen. Ennek keretében kiemelt fontosságot tulajdonítunk az egyetem azon oktatóinak/kutatóinak, PhD-hallgatóinak és hallgatóinak támogatására, akik olyan innovatív megoldásokon dolgoznak, amelyek rendelkeznek akkora üzleti értékpotenciállal, amellyel a PTE eredményesen tud megjelenni a hazai vagy akár a nemzetközi piacon.

Kapcsolódó feladatunk olyan üzletileg is hasznosítható kutatási eredmények, ötletek beazonosítása, amelyekkel a Pécsi Tudományegyetem hozzájárulhat közvetlen környezete, Pécs városa és a Dél-Dunántúl gazdasági, társadalmi fejlődéséhez.

1. **Pályázni lehet az alábbi három kategóriában:**
* Vállalattal közös fejlesztés, innovatív projekt – Kooperatív Innovációs Díj

*pénzjutalom: bruttó 100.000 Ft*

**Pályázók köre**: Oktatók, kutatók: A Pécsi Tudományegyetem főállású munkaviszonnyal rendelkező oktatói/kutatói, valamint részvételükkel működő kutatócsoportok

* A legígéretesebb fejlesztési ötlet – Hallgatói Innovációs Díj

*pénzjutalom: bruttó 100.000 Ft*

**Pályázók köre**: Hallgatók: Pécsi Tudományegyetem alap-, mester-, vagy osztatlan képzésében résztvevő hallgatói és a fenti hallgatókból álló csoportok

* A legígéretesebb doktorandusz kutatás-fejlesztési eredmény – PhD Innovációs Díj

*pénzjutalom: bruttó 100.000 Ft*

**Pályázók köre**: PhD-hallgatók: A Pécsi Tudományegyetem doktorandusz hallgatói, doktorjelöltjei és a részvételükkel működő kutatócsoportok

**Pályázni lehet** olyan fejlesztési projekt, fejlesztési ötlet, innováció vagy innovatív kutatási eredmény bemutatásával, amely létező piaci igényekre reagáló innovatív megoldásokat, felismeréseket tartalmaz, ezáltal üzleti értékpotenciállal rendelkezik.

1. **Értékelés - döntéshozatal**

A bírálóbizottságot a Pécsi Tudományegyetem Innovációs Bizottságának tagjai alkotják. A Hallgatói Innovációs Díj elbírálásában egy EHÖK által delegált tag is részt vesz.

Az értékelés fő szempontjai

* a pályamű újszerűsége, innovatív jellege
* fejlettségi fázis, megvalósíthatóság
* hasznosíthatóság, piaci értékpotenciál
* pénzügyi és infrastrukturális igény
* társadalmi, gazdasági hatás

Az eredményről a KTTF tájékoztatást küld minden pályázó részére.

Jelen kiírásra beküldött pályamunkákból a KTTF munkatársai posztert készítenek, amelyek kiállításra kerülnek a PTE Innovációs Nap keretében. E rendezvényen a pályázóknak lehetőségük nyílik innovációs ötletük szakmai megvitatására, az innováció továbbfejlesztéséhez és hasznosításhoz kapcsolódó mentori, pénzügyi tanácsadásban történő részvételre.

Ezenkívül a díjazottakat egy rövid prezentációra kérjük fel, melyet a PTE Innovációs Nap 2022 keretében lesz lehetőségük megtartani, ezáltal is népszerűsítve kutatási témájukat.

1. **A benyújtás technikai, formai követelményei**

A pályázatnak az alábbiakat kell tartalmaznia:

1. Hiánytalanul kitöltött **pályázati adatlap** aláírva
2. **Jogi nyilatkozat** aláírva
3. A pályázat **szakmai anyaga** **minimum 3 gépelt** **oldal** becsatolva az alábbiak szerint:
* **Részletes leírás** a megoldott probléma és a megoldás kifejtésével (**min. 2 oldal**)
* **Üzleti koncepció** a szellemi alkotás piaci alkalmazhatóságának, felhasználási lehetőségeinek leírása, releváns piac, érdekelt cégek bemutatása, valamint a hasznosításra vonatkozó elképzelések ismertetése (**min. 1 oldal**)
* Elektronikus formátumban rendelkezésre bocsátott**ábra/folyamatábra/illusztráció**

A benyújtáshoz szükséges formanyomtatványok jelen kiírás mellékletében érhetőek el.

A pályázati anyag elektronikus formájának benyújtási **határideje:**

**2022. április 15.**

A Benyújtás módja:

* **elektronikusan** az czibok@pte.hu e-mail címre megküldve.
1. **Díjátadás**

A díjak a PTE Innovációs Napon ünnepélyes keretek között kerülnek átadásra.

További információk:

Czibók Balázs

innováció menedzser

e-mail: czibok@pte.hu

mobil: 30/9255619

1. **sz. melléklet**

Pályázati adatlap

a „PTE Innovációs Díj 2022” című pályázathoz

|  |
| --- |
| **A pályázó adatai** |
| Név: |  |
| Kar: |  |
| Intézet: |  |
| Beosztás: |  |
| **Hallgató/PhD-hallgató esetében** évfolyam, szak, témavezető: |  |
| E-mail cím: |  |
| Telefonszám: |  |
| **A pályázat főbb adatai** |
| A projekt/ötlet/eredmény címe: |  |
| A kooperatív projekt/innovatív ötlet/kutatási eredmény jellege:(találmány, használati mintaújítás, know-how, formatervezési minta, növényfajta, megjelölés,szerzői mű, egyéb) |  |
| Mellékelt dokumentumok/ ábrák/fotók/videók: |  |
| **A pályázat rövid leírása** |
| A kooperatív projekt/innovatív ötlet/kutatási eredmény rövid összefoglalása: (*részletes bemutatását külön kérjük mellékelni min. 2 oldal terjedelemben!*): |  |
| A kooperatív projekt/innovatív ötlet/kutatási eredmény potenciális hasznosítási lehetőségei:(*az üzleti koncepció* *részletes bemutatását külön kérjük mellékelni min. 1 oldal terjedelemben!*): |  |
| Eddigi ráfordítások *(Pl.: anyagköltség, személyi költség, elnyert pályázat stb.)*  |  |
| Továbblépéshez szükséges erőforrások és azok mértéke: |  |

Pécs, 2022. …….…… …...

 ………………………………………. Pályázó aláírása

1. **sz. melléklet**

Jogi nyilatkozat

a „PTE Innovációs Díj 2022” című pályázathoz

Pályázó személyes adatai:

Név: …………………………………………………………...............................

Anyja neve: ……………………………………………………………………………...

Lakcím: ……………………………………………………………………………...

Jelen nyilatkozat, valamint a pályázati adatlap teljes körű kitöltésével és aláírásával jelentkezem a „PTE Innovációs Díj 2022” c. pályázatra.

Kijelentem, hogy a benyújtott pályamű saját szellemi munkám eredménye, ahhoz harmadik személyek munkáit nem használtam. Amennyiben más is közreműködött a megoldás létrejöttében, úgy a szerzőtársak tudtával és beleegyezésével kerül benyújtásra a pályázat.

Kijelentem, hogy a benyújtott pályamű mások szellemi alkotáshoz fűződő jogát nem sérti.

Kijelentem, hogy a pályázati adatlap kérdéseire adott válaszaim a valóságnak mindenben megfelelnek.

Kijelentem, hogy a pályázati adatlap elválaszthatatlan részét képező pályázati kiírást elolvastam, megértettem, és az abban foglaltakat maradéktalanul elfogadom és magamra nézve kötelezőnek tartom.

Kijelentem, hogy a fenti személyes adataimat önkéntesen és megfelelő tájékoztatást követően adtam meg, azok a valóságnak mindenben megfelelnek.

Hozzájárulok, hogy a fenti személyes adataimat a Pécsi Tudományegyetem a pályázati kiírásban meghatározott célokra, módon, időtartamban és mértékben kezelje és felhasználja.

Pécs, 2022. ……….

……………………………………….

pályázó aláírása